Die doel van die programme is om kandidate voor te berei as belastingkonsultante en hulle in staat te stel om belastingwetgewing en regspraak te kan interpreteer ten einde belastingadvies en -opinies te verskaf. Dosente en studieleiers bestaan uit voltydse personeel van die Universiteit van Stellenbosch asook verskeie belastingkundiges wat werksaam is in die handel en nywerheid, die rekenmeestersprofessie of by die Suid-Afrikaanse Inkomstediens.
Inhoud van die programme
LET DAAROP DAT DIE BESONDERHEDE VAN DIE GEDOSEERDE OPSIE HERSIEN WORD EN DAT DIE DETAIL EERS LATER BESKIKBAAR SAL WEES
- Lesings vind op plaas op 'n aantal Saterdae per jaar van 08h00 tot ongeveer 14h00
- Verskeie werksopdragte moet deur die jaar ingehandig word.
- 'n Mondelinge aanbieding wat met die navorsingswerkstuk verband hou moet gemaak word.​Die onderwerp van die navorsingswerkstuk vir Bel 872 moet gekies en goedgekeur word.
- 'n Oopboek eksamen moet gedurende September afgelê word.
*Let wel: Hierdie twee modules moet individueel geslaag word en die slaag van Gevorderde Belasting 871 is 'n voorvereiste vir Gevorderde Belastingwerkstuk 872.​
Die program onder die doseeropsie word op 'n tweejaarlikse siklus aangebied. Dit beteken dat 'n nuwe groep studente slegs elke tweede jaar tot die program toegelaat word. Die volgende siklus sal in Januarie 2020 'n aanvang neem. Slegs aanlyn-aansoeke word aanvaar en vir die 2020-siklus moet dit die Universiteit voor/op 31 Oktober 2019 bereik.
Die inhoud van die program word met elke inname hersien en geen besonderhede is tans beskikbaar nie. ​
Doseeropsie: Engels en/of Afrikaans
Tesisopsie: Engels of Afrikaans
Aangesien slegs 'n beperkte aantal studente in die program geakkommodeer kan word, sal 'n vooraf goedkeurings- en toelatingsproses, in ooreenstemming met die Universiteit se oorhoofse beleid, plaasvind. 'n Aansoek vir hierdie program waarborg dus nie aanvaarding tot die program nie.
Verdere voorvereistes is
Akademiese prestasie in die relevante voorgraadse en/of nagraadse grade en in Belasting ('n minimum van 60% of 70% in die geval van akademiese klerke). Dit speel 'n bepalende rol in die keuring en toelatingsproses.
Praktiese ondervinding in die belastingveld verkry deur voltooide SAICA of CIMA leerlingskap (klerkskap) of as prokureur (behalwe in die geval van akademiese klerke).
Buiten voldoening aan die voorgenoemde vereistes, sal daar van aansoekers wat die kortlys haal verwag word om 'n vyf-bladsy belastingopinie oor 'n spesifieke belastingvraag wat aan sodanige aansoekers verskaf sal word, te skryf. Dit sal in die finale toelatingsproses oorweeg word.
Aansoeke vir die doseeropsie (888) ten opsigte van die 2020 siklus sluit op 31 Oktober 2019.
Voornemende studente kan elektronies aansoek doen deur op die onderstaande skakel te kliek:​ ELEKTRONIESE AANSOEKE​​​